February | 2008 | Krabbel
Liefde February 23, 2008
Filed under: Liefde — Nicole @ 2:21 pm
Tags: Beauty And the Beast, drome, Liefde, lugkastele
Liefde is nou maar 'n onderwerp waaroor ek nog baie sal dink, skryf, dig en wonder. Dit fassineer my, irriteer my en omhels my.
Die liefde en die lewe, waar kom hierdie idee wat one het vandaan oor die liefde? Wel hierdie is een opsie.
Daar is 'n sekere liedjie wat gereeld by my opkom. Die liedjie was een van my gunstelinge toe ek maar nog 'n jong meisie van tien of iets was. Ek het al die woorde geken. Maar daar is een frase wat altyd by my vashak : "I want adventure in the great wide somewhere, I want is more than I can tell…!" En dan sien ek in my geestesoog hoe Belle uit hulle klein en vervelige dorpie hardloop terwyl sy dit sing. Dis net nadat die vreeslike Gaston haar soortvan gevra/beveel het om te trou.
Die liedjie het my laat besef, dat ek hoef nie tevrede te wees met net gewoon nie. Dat ek tog êrens in die hele wye wêreld my avontuur (en liefde) sal vind. En het dit toe nie perfek uitgewerk vir Belle nie?! Haar goedhartigheid en nederigheid toe sy saam die Beast in die kasteel gebly het, is nog iets wat my my vasgesteek het. En ewige liefde.
Dan dink ek, goed waarna soek ek? Ek dink aan die Meermin met die bloedrooi hare, die die oulikste vis as 'n beste vriend. En hoe het sy nie daardie standbeeld bewonder nie? So baie dat sy enige iets sou doen om by die werklike weergawe van die standbeeld te kan kom. Ja, ek het ook so standbeeld. Een wat ek deur al die jare gekap en gekerf het. Mense, vriende, flieks, karakters, drome, ervarings en teleurstellings het alles gehelp om te kerf aan die vorm van die standbeeld van my. Dis daardie eienskappe wat ek oor droom soos Arial.
Dis daardie standbeeld wat ek wens my op sy wondermat wil wegvoer na 'n plek met helder kleure en soet vrugte. Aladdin het verseker 'n paar punte gewen met daardie mat van hom. Goed, hy het nou hulp gehad van die Genie, ek verwag nie elke ou moet 'n brons lamp uit sy sak pluk en vir my die wêreld gee nie. Al wat ek soek, is die liefde, dink net aan daardie lied wat hulle saam sing, niemand sal hulle weer kan skei in hierdie splinternuwe wêreld wat net hulle s'n is nie.
Hierdie is 'n paar idees wat my al van kleins af beïnvloed het. Daar is nog stories, soos Sneeuwitjie, my gunsteling, miskien omdat ek ook die donker hare, en ligte vel het, daarby het ek ook gehekelde sakke, krom gedigte, en die siekte; dagdromery. Maar ek sal saam sewe dwergies kon bly. Om in 'n woud te woon en altyd 'n lied in jou hart te hê klink pret. En natuurlik, die ridder op die witperd… was dit 'n witperd? Ek is seker dit was. En kyk hoe het hy haar gered.
Aspoestertjie, nog 'n storie van hoop. So ek is nou wie ek is, maar dit beteken nie ek is nie spesiaal nie. Stiefsusters mag jou kalklig steel, maar die ware jy sal raak gesien word.
Ek dink, as ek kon sou ek nog kon aangaan. My punt is. Hierdie sprokies wat ek hierbo genoem het is net 'n paar wat my idee van ware liefde beïnvloed het. Dis die stories wat jy sien en hoor as jy klein is en jou drome meer bou. Dis dié idees wat jou lugkasteel bewoon.
Al is ek ouer, miskien bietjie wyser en dalk meer realisties, is dit nogsteeds dié idee van liefde waaraan ek vashou. Gewoon is nooit net genoeg nie…
Beast: You- You came back.
Belle: Of course I came back. I couldn't let them… Oh, this is all my fault. If only I'd gotten here sooner.
Belle: Don't talk like that. You'll be all right. We're together now. Everything's going to be fine, you'll see.
Beast: At least… I got to see you… one last time.
Gewoon February 19, 2008
Filed under: gedig — Nicole @ 9:36 am
Tags: drome, eevoudig, geding, God, mens
Gegriffel in my gedates
Sit die eenvoud van my wese
My onsamehangende drome
Van 'n doodgewone mens
Opsoek na metafisiese ervarings
Met 'n God in my hart
Eerstes February 18, 2008
Filed under: Uncategorized — Nicole @ 2:48 pm
Die lewe is vol eerstess. Jou eerste skooldag, jou eerste kar, jou eerste soen, jou eerste woorde. Wel hierdie is my eerste blog met my eerste (en splinternuwe) 3G modempie.